## Zakon o Hrvatskom povijesnom muzeju

### NN 27/1991 (11.6.1991.), Zakon o Hrvatskom povijesnom muzeju

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o Hrvatskom povijesnom muzeju

Proglašavam Zakon o Hrvatskom povijesnom muzeju, kojeg je Sabor Republike
Hrvatske donio na sjednicama Vijeća udruženog rada, Vijeća općina i Društveno-političkog
vijeća 31. svibnja 1991. godine.

Klasa: 011-01/91-01/49

Urbroj: 71-91-1

Zagreb, 3. lipnja 1991.

Predsjednik Republike Hrvatske

**dr. Franjo Tudman, v. r.**

---

## ZAKON

### o Hrvatskom povijesnom muzeju

Članak 1.

Osniva se Hrvatski povijesni muzej u Zagrebu kao republička muzejska
ustanova.

Članak 2.

Sredstva Hrvatskog povijesnog muzeja čine muzejska građa, nekretnine
i druga sredstva Povijesnog muzeja Hrvatske u.Zagrebu, osnovanog Odlukom
Narodnog odbora grada Zagreba, broj: 06-35879/3-1962. od 21. Prosinca 1962.
i muzejska građa i druga sredstva Muzeja revolucije naroda Hrvatske u Zagrebu,
osnovanog Zakonom o Muzeju revolucije naroda Hrvatske u Zagrebu ("Narodne
novine", br. 32/60), osim središnje zgrade tog Muzeja na Trgu hrvatskih
velikana u Zagrebu. Sredstva iz stavka 1. ovoga članka državno su vlasništvo
i na njima Republika Hrvatska ima pravo vlasništva.

Članak 3.

Djelatnost Hrvatskog povijesnog muzeja je pribavljanje, čuvanje, stručno
održavanje, sređivanje, proučavanje, znanstveno obrađivanje, publiciranje,
propagiranje i prezentiranje muzejske građe hrvatske povijesti, a u skladu
sa zakonom i drugim propisima o muzejskoj djelatnosti. Djelatnost Hrvatskog
povijesnog muzeja pobliže se uređuje statutom.

Članak 4.

Hrvatskim povijesnim muzejom upravlja ravnateljstvo koje ima 9 članova,
od kojih 5 imenuje Vlada Republike Hrvaztske na prijedlog ministra prosvjete
i kulture, a 4 člana biraju radnici muzeja, tajnim glasovanjem iz reda
stručnih muzejskih radnika. Ravnateljstvo obavlja poslove koje prema zakonu
obavljaju organi upravljanja u radnim organizacijama društvenih djelatnosti,
kao i druge poslove određene statutom Hrvatskog povijesnog muzeja.

Članak 5.

Ravnatelja Hrvatskog povijesnogmuzeja imenuje i razrješava Vlada Republike
Hrvatske na prijedlog ministra prosvjete i kulture. Ravnatelj predstavlja
i zastupa Hrvatski povijesni muzej, obavlja poslove koje prema zakonu obavlja
poslovodni organ, te druge poslove utvrđene statutom.

Članak 6.

Statut Hrvatskog povijesnog muzeja donosi ravnateljstvo uz prethodnu
suglasnost Vlade Republike Hrvatske u roku 30 dana od dana stupanja na
snagu ovoga zakona. Statutom Hrvatskog povijesnog muzeja uredit će se i
ostala pitanja u svezi s ustrojstvom, upravljanjem i rukovođenjem muzeja.

Članak 7.

Hrvatski povijesni muzej pravni je sljednik Povijesnog muzeja Hrvatske
i Muzeja revolucije naroda Hrvatske, te preuzima njihova prava, obveze
i radnike. Nakon donošenja akta o ustrojstvu i načinu rada Hrvatskog povijesnog
muzeja radnicima koji ne budu raspoređeni na radna mjesta u skladu s ovim
aktom prestat će radni odnos.

Članak 8.

Do donošenja statuta Hrvatskog povijesnog muzeja organizira se i provodi
u dvije organizacijske jedinice, koje zasebno čine sredstva i radnici današnjeg
Povijesnog muzeja Hrvatske odnosno Muzeja revolucije naroda Hrvatske, i
shodno se primjenjuju njihovi opći akti, ukoliko nisu u suprotnosti s ovim
zakonom.

Članak 9.

Sredstva za rad Hrvatskog povijesnog muzeja počev od 1. siječnja 1992.
osiguravat će se iz proračuna Republike Hrvatske putem Republičkog fonda
za kulturu. Sredstva za rad Hrvatskog povijesnog muzeja u 1991. osiguravaju
Gradski fond za kulturu Grada Zagreba za ostvarivanje programa Povijesnog
muzeja Hrvatske, a Republika Hrvatska iz svog proračuna za ostvarivanje
programa Muzeja revolucije naroda Hrvatske.

Članak 10.

Hrvatski povijesni muzej će, u suradnji s Muzejskim savjetom Hrvatske
i Zavodom za zaštitu spomenika kulture u sastavu Ministarstva prosvjete
i kulture, odrediti i osigurati način smještaja i zaštite, te prezentacije
muzejske građe Muzeja revolucije naroda Hrvatske. Prostor za obavljanje
poslova iz stavka 1. ovoga članka osigurat će Republika Hrvatska.

Članak 11.

Danom stupanja na snagu ovoga zakona prestaje važiti Zakon o Muzeju
revolucije naroda Hrvatske u Zagrebu ("Narodne novine", br. 32/60)
i Zakon o izmjenama i dopunama Zakona o muzejskoj djelatnosti ("Narodne
novine", br. 47/86).

Članak 12.

Ovaj zakon stupa na snagu osmoga dana od dana objave u "Narodnim
novinama".

Klasa: 612-05/91-02/03

Zagreb, 31. svibnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-756